กินยาคุมแบบ28เม็ดค่ะ พอกินเม็ดสุดท้ายของแผงหมดก็หยุดกิน มีเพศสัมพันธ์กับแฟนแต่แตกนอกค่ะ จากวันที่มีอะไรกับแฟนวันต่อมารู้สึกเจ็บหัวนมทั้ง2ข้างแข็งและชี้ตั้งเต้าอยู่ตลอดเวลาเจ็บมากค่ะ เป็นประมาณ2อาทิตย์กว่าๆก็เริ่มดีขึ้นแต่ก็ยังรู้สึกอยู่นิดหน่อยค่ะ ก็มีเพศสัมพันธ์กับแฟนแบบแตกนอกอยู่ค่ะแต่ไม่บ่อย ผ่านมา2เดือนแล้วประจำเดือนก็ยังไม่มา แต่ปกติตอนที่ไม่เคยกินยาคุมประจำเดือนของหนูก็ไม่เคยมาตรงกันสักเดือนเลยค่ะ ก็เลยกำหนดวันมาไม่ได้ แต่พอเริ่มก็ยาคุมประจำเดือนก็มาตรงทุกเดือนจะมา3วันสุดท้ายของแผงยาคุมค่ะ แบบนี้แปลกไหมคะ ที่ว่ามาทั้งหมดเป็นอาการของคนตั้งครรภ์ไหมคะ? ช่วยตอบหน่อยนะคะไม่รู้จะปรึกษาใครค่ะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น **ดังนั้นแนะนำให้ ทดสอบการตั้งครรภ์ดูก่อนนะคะ หากไม่ตั้งครรภ์ให้รอดูการมาของประจำเดือนไปก่อน หากขาดประจำเดือนต่อเนื่องอีก ควรไปพบแพทย์เพื่อตรวจวินิจฉัยโรคอีกทีนะคะ